|  |
| --- |
| **ОСНОВНИ СУД У ГРАДИШЦИOSNOVNI SUD U GRADIŠCI***Адреса: Видовданска 15, 78400 Градишка Одјељење суда у Српцу* *ТЕЛЕФОНИ:051/813-221,051/813-366 Данка Митрова бр. 4, 78420 Србац**ФАКС:051/815-885 ТЕЛ:051/740-112 Web:ossud-gradiska.pravosudje.baE-mail: ossud-gradiska@pravosudje.ba* |

**БРОЈ: 072-0-Су-23-000 096**

**ДАНА: 20.01.2023. ГОД.**

 На основу чл. 48. ст. 2. и 3. Закона о судовима Републике Српске (,,Службени гласник Републике Српске“, број: 37/12, 44/15 и 100/17), чл. 8. ст. 1. тачка и) у вези са чл. 16. Правилника о унутрашњем судском пословању (,,Службени гласник Републике Српске“ број: 9/14, 71/17 и 67/18), предсједницa Основног суда у Градишци доноси:

**О Д Л У К У**

**о судским одјељењима Основног суда у Градишци**

**за 2023. годину**

**Члан 1.**

 У Основном суду у Градишци за 2023. годину организују се слиједећа одјељења:

* кривично и одјељење малољетнике
* грађанско одјељење,
* прекршајно одјељење и

**Члан 2.**

 Кривично и одјељење за малољетнике обавља судску функцију из кривично-правне области која се односи на првостепено суђење за кривична дјела из стварне и мјесне надлежности у складу са Законом, у кривична дјела која почине малољетна лица, одлучивање о ванредним правним лијековима како је предвиђено законом, одлучивање о брисању осуде и престанку мјера безбједности и правних последица осуде на основу судске одлуке, поступање по молбама за помиловање у складу са законом, поступање по замолницама, праћење и проучавање судске праксе, обилазак малољетника у притвору, прикупљање података за доношење одлуке о васпитној мјери према малољетницима, праћење и проучавање судске праксе, као и други послови прописани законом и општим актима.

**Члан 3.**

 Грађанско одјељење обавља судску функцију из области која се односи на првостепени парнични, ванпарнични и извршни поступак из стварне и мјесне надлежности овог суда, праћење и проучавање судске праксе и друге послове прописане законом и општим актима.

У оквиру грађанског одјељења образују се слиједећи реферати:

 а) парнични реферат,

 б) ванпарнични реферат и

 г) извршни реферат.

 У оквиру парничног реферата остварује се судска функција грађанског одјељења за област која се односи на првостепени ванпарнични поступак из стварне и мјесне надлежности овог суда и праћење и проучавање судске праксе и друге послове прописане законом и општим актима.

 У оквиру ванпарничног реферата остварује се судска функција грађанског одјељења за област која се односи на првостепени ванпарнични поступак из стварне и мјесне надлежности овог суда и праћење и проучавање судске праксе и друге послове прописане законом и општим актима.

 У оквиру извршног реферата остварује се судска функција грађанског одјељења за област која се односи на првостепени извршни поступак око провођења принудних извршења, потраживања на основу извршних и вјеродостојних исправа из стварне и мјесне надлежности овог суда, праћење и проучавање судске праксе и друге послове прописане законом и општим актима.

**Члан 4.**

 Прекршајно одјељење обавља судску функцију из области која се односи на првостепени прекршајни поступак суђења за све прекршаје из стварне и мјесне надлежности овог суда, да одлучује о захтјевима за понављање прекршајног поступка, поступање по замолницама, вођење евиденције о изреченим новчаним казнама и заштитним мјерама, брисање изречених санкција и извршење прекршајних санкција.

**Члан 5.**

 Радом судских одјељења руководе предсједници одјељења.

 Предсједнике одјељења одређује предсједник суда из реда судија из одјељења, годишњим распоредом послова судија и стручних сарадника за текућу годину.

**Члан 6.**

 (1) Дужности предсједника судског одјељења су да:

 а) руководи и организује рад судског одјљења,

 б) обезбјеђује да се послови из дјелокруга одјељења обављају законито и благовремено,

 в) заказује сједнице одјељења и предсједава сједницама,

 г) предлаже предсједнику суда предсједнике вијећа, састав и распоред вијећа,

 д) прати и анализира стање појединих судских реферата и сачињава периодичне извјештаје о броју и врсти новопримљених предмета, предмета у раду, завршених и незавршених предмета, као и начину завршавања предмета,

 ђ) прати реализацију програма рјешавања старих предмета,

 е) прати квалитет рада судија у одјељењу,

 ж) прати ажурност рада судија у одјељењу, а нарочито поштовање утврђених рокова,

 з) прати измјене закона и судску праксу виших судских инстанци и доставља их судијама,

 и) прати усаглашеност судске праксе између појединих судија, односно судских вијећа,

 ј) предлаже мјере за квалитетнији, ефикаснији и ажурнији рад у одјељењу,

 к) прати примјену закона и других прописа, те предлаже предсједнику суда покретање иницијативе за њихову измјену,

 л) иницира набавку стручне литературе,

 љ) предлаже избор тема за едукацију судија, стручних сарадника и судских приправника и

 м) обавља и друге послове које му додјели предсједник суда.

 (2) Предсједник одјељења за свој рад одговара Предсједнику суда.

**Члан 7.**

 О питањима од интереса за рад одјељења расправља се на сједницама судских одјељења и то нарочито о:

- организацији унутрашњег пословања одјељења,

- праћењу стања пословних активности одјељења,

- унапређивању метода рада одјељења,

- праћењу реализације Плана рјешавања предмета,

- праћењу рјешавања предмета по хронолошком реду,

- пословној координацији одјељења са судском управом и

- професионалној обуци судија и стручних сарадника.

**Члан 8.**

 На сједницама судских одјељења се разматрају заједнички проблеми и питања од интереса судија појединаца као и заједничког интереса за рад вијећа, као што су:

* расподјела судских предмета по вијећима,
* размјена мишљења о правним схватањима појединих вијећа или судија појединаца у истој правној материји и уједначавање ових ставова и праксе,
* усклађивање временског распореда рада вијећа и судија појединаца с обзиром на смјештајне и друге услове суда,
* ангажовање стручних сарадника и административних радника,
* питања ажурности,
* обављање послова и задатака у вези са провођењем друштвених односа и појава и
* припремање заједничких ставова и приједлога за општу сједницу суда.

**Члан 9.**

Одлука ступа на снагу даном доношења и важи током 2023. године односно до доношења друге одлуке о судским одјељењима Основног суда у Градишци.

**Члан 10.**

 Одлуку доставити судијама, секретару суда, ИКТ службенику и овлаштеном административном особљу суда путем електронске поште те објавити на интернет страници суда.

**ПРЕДСЈЕДНИЦА СУДА**

 **Сњежана Степановић**